Davlat funksiyalarini xususiy sektorga oʻtkazish tizimini joriy qilish boʻyicha amalga oshiriladigan chora-tadbirlar toʻgʻrisida
(resolution, 2022-04-19)

Soʻnggi paytlarda respublikada davlatning iqtisodiyotdagi ishtirokini qisqartirish orqali tadbirkorlarga yanada qulay shart-sharoitlar yaratishga qaratilgan chora-tadbirlar izchil amalga oshirilmoqda. Shu bilan birga, davlat funksiyalarini xususiy sektorga berish imkoniyatini oʻrganishga hamda mazkur yoʻnalishda tegishli shart-sharoitlarni yaratishga koʻmaklashuvchi tizimning mavjud emasligi bozor sharoitida raqobatni yanada rivojlantirish, tadbirkorlikning yangi yoʻnalishlarini rivojlantirishga qoʻshimcha imkoniyatlar yaratish hamda aholiga xizmat koʻrsatish tizimini takomillashtirishga toʻsqinlik qilmoqda. Oʻzbekiston Respublikasi Prezidentining “Davlat tomonidan tartibga solinadigan sohalarga xususiy sektorni jalb etish boʻyicha qoʻshimcha chora-tadbirlar toʻgʻrisida” 2020-yil 7-dekabrdagi PQ-4913-son qarorida belgilangan vazifalar ijrosini samarali tashkil etish maqsadida Vazirlar Mahkamasi qaror qiladi: 1. Quyidagilarni nazarda tutuvchi Davlat funksiyalarini xususiy sektorga oʻtkazish tartibi toʻgʻrisidagi nizom ilovaga muvofiq tasdiqlansin: davlat organlarining xususiy sektorga oʻtkazilishi mumkin boʻlgan davlat funksiyalarini tanlab olish; xususiy sektorga oʻtkazilishi mumkin boʻlgan davlat funksiyalarining yagona reyestrini shakllantirish, yuritish va yangilab borish; davlat funksiyalarini xususiy sektorga oʻtkazish borasida xususiy sektor subyektlarining takliflarini oʻrganish hamda bozor tayyorligini tahlil qilish; davlat funksiyalarini xususiy sektorga oʻtkazish tartib-taomillari; xususiy sektorga oʻtkazilgan davlat funksiyalari amalga oshirilishi samaradorligi va sifatini baholash hamda ularni monitoring qilish tartibi; davlat funksiyalari xususiy sektorga oʻtkazilishi munosabati bilan tegishli davlat organlarining shtat birliklarini maqbullashtirish. 2. Belgilansinki, Iqtisodiy taraqqiyot va kambagʻallikni qisqartirish vazirligi har yili: 15-fevralga qadar manfaatdor vazirliklar va idoralar bilan birgalikda ularning davlat boshqaruvidagi samarasiz hamda eksklyuziv funksiyalarini toʻliq xatlovdan oʻtkazadi; 20-martga qadar Adliya vazirligi, manfaatdor vazirliklar va idoralar bilan birgalikda davlat funksiyalarini xususiy sektorga oʻtkazish imkoniyatini xolisona tahlil qiladi; 20-mayga qadar Moliya vazirligi, Mahallabay ishlash va tadbirkorlikni rivojlantirish agentligi, Monopoliyaga qarshi kurashish qoʻmitasi bilan birgalikda xususiy sektorga oʻtkazish imkoniyati mavjud boʻlgan davlat funksiyalarining iqtisodiy samaradorligini tahlil qiladi va xususiy sektorga oʻtkazilishi taklif etilayotgan davlat funksiyalarining yakuniy roʻyxatini shakllantiradi; 1-iyulga qadar Savdo-sanoat palatasi hamda funksiyalari xususiy sektorga oʻtkazilishi taklif etilayotgan vazirliklar va idoralar bilan birgalikda jamoatchilik muhokamasini oʻtkazadi, shuningdek, ushbu davlat funksiyalariga oʻxshash boʻlgan faoliyat tajribasiga ega xususiy sektor subyektlarining dastlabki roʻyxatini shakllantiradi; 1-avgustga qadar xususiy sektor subyektlarida zarur resurslar, infratuzilma va malakali kadrlar mavjudligini, shuningdek, davlat funksiyasini amalga oshirish uchun qilinadigan xarajatlar va tovarlar (ishlar, xizmatlar) qiymati toʻgʻrisidagi takliflarni aniqlash maqsadida soʻrovnomalar oʻtkazadi, xususiy sektor va isteʼmolchilar uchun davlat funksiyalarini amalga oshirish qiymatini belgilagan holda har bir funksiya boʻyicha bozor tayyorligi xulosasini tayyorlaydi hamda Vazirlar Mahkamasiga kiritadi; 1-oktabrga qadar Vazirlar Mahkamasi tomonidan maʼqullangan davlat funksiyalarini xususiy sektorga oʻtkazish boʻyicha normativ-huquqiy hujjat loyihasini ishlab chiqadi hamda belgilangan tartibda Vazirlar Mahkamasiga kiritadi. 3. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi: uch oy muddatda loyiha qiymati va tegishli ishlarni moliyalashtirish manbalarini aks ettirgan holda Davlat funksiyalarining yagona reyestrini shakllantirish va yuritib borishga qaratilgan elektron maydonchani (keyingi oʻrinlarda — Elektron maydoncha) yaratish, keyinchalik texnik qoʻllab-quvvatlash va takomillashtirish boʻyicha loyiha-texnik hujjatlarning ishlab chiqilishini hamda vakolatli organlardan ekspertizadan oʻtkazilishini; Axborot texnologiyalari va kommunikatsiyalarini rivojlantirish vazirligi bilan birgalikda loyiha-texnik hujjatlar ekspertizadan oʻtkazilgandan boshlab ikki oy muddatda Elektron maydoncha dasturiy mahsulotining ishlab chiqilishi va ishga tushirilishini taʼminlasin. 4. Oʻzbekiston Respublikasi Moliya vazirligi: bir hafta muddatda Elektron maydoncha dasturiy mahsulotining ishlab chiqilishi va ishga tushirilishi bilan bogʻliq barcha xarajatlarni qoplash uchun Vazirlar Mahkamasi zaxira jamgʻarmasi hisobidan zarur mablagʻ ajratilishini; 2022-yildan boshlab Elektron maydonchaning uzluksiz ishlashi uchun texnik xizmat koʻrsatish, shuningdek, uning funksional imkoniyatlarini yanada takomillashtirish bilan bogʻliq barcha xarajatlarni qoplash maqsadida zarur mablagʻlar Iqtisodiy taraqqiyot va kambagʻallikni qisqartirish vazirligi buyurtmasiga asosan Oʻzbekiston Respublikasi Davlat budjeti xarajatlari parametrlarida nazarda tutgan holda ajratilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Mazkur Nizom davlat organlarining xususiy sektorga oʻtkazilishi mumkin boʻlgan davlat funksiyalarini tanlab olish, ularning yagona reyestrini yuritish, davlat funksiyalarini xususiy sektorga oʻtkazishga bozor tayyorligini tahlil qilish (keyingi oʻrinlarda — bozor tayyorligini tahlil qilish), xususiy sektorga oʻtkazilgan davlat funksiyalari amalga oshirilishi monitoringini olib borish, shuningdek, davlat funksiyalari xususiy sektorga oʻtkazilishi munosabati bilan tegishli davlat organlarining shtat birliklarini maqbullashtirish tartibini belgilaydi. 2. Ushbu Nizomda quyidagi asosiy tushunchalardan foydalaniladi: akkreditatsiya — yuridik shaxslarning muayyan faoliyat sohasida muvofiqlikni baholashga doir ishlarni bajarishga vakolatli ekanligini Milliy akkreditatsiya organi tomonidan rasman tasdiqlash; autsorser — autsorsing shartnomasi asosida davlat funksiyalarini amalga oshiruvchi xususiy sektor subyekti; autsorsing — ayrim davlat funksiyalarini lozim darajada bajarilishi ustidan davlat nazorati mexanizmlarini joriy etgan holda autsorsing shartnomasi asosida xususiy sektorga oʻtkazish; vakolatli organ — Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi; davlat ijtimoiy buyurtmasi — ijtimoiy ahamiyatga molik loyihalarni amalga oshirish uchun davlat organi hamda nodavlat notijorat tashkilotlar oʻrtasida davlat ijtimoiy buyurtmasini amalga oshirish shartnomasini tuzish orqali ishlarni bajarish yoki tadbirlar oʻtkazishga qaratilgan davlat topshirigʻi; davlat organi — davlat — hokimiyat vakolati doirasida davlat vazifa va funksiyalarini amalga oshiruvchi vazirliklar, davlat qoʻmitalari va boshqa davlat boshqaruvi organlari, shuningdek, mahalliy ijro hokimiyati organlari; davlat funksiyalari — davlat organlari, ularning quyi boʻlinmalari, shuningdek, boʻysunuvida boʻlgan tashkilotlarga qonunchilik hujjatlariga asosan yuklatilgan vazifani bajarishda muayyan yakuniy natija bilan tavsiflanadigan faoliyat yoʻnalishi; kraudsorsing — davlat funksiyalarini amalga oshirish jarayoniga keng doiradagi shaxslarni ularning ijodiy qobiliyatlari, bilimlari va tajribasidan foydalanish maqsadida ixtiyoriy asoslarda axborot-kommunikatsiya texnologiyalarini qoʻllagan holda jalb etish; sertifikatlashtirish — sertifikatlashtirish obyektining normativ hujjatlar talablariga muvofiqligini tasdiqlash boʻyicha faoliyat; Xususiy sektorga oʻtkazilishi mumkin boʻlgan davlat funksiyalarining yagona reyestri (keyingi oʻrinlarda — Yagona reyestr) — vakolatli organ tomonidan shakllantiriladigan va yuritib boriladigan xususiy sektorga oʻtkazilishi mumkin boʻlgan davlat funksiyalarining roʻyxati, pasporti, shuningdek, funksiyani amalga oshiruvchilar toʻgʻrisidagi maʼlumotlar bazasi; elektron maydoncha — davlat funksiyalari roʻyxatini shakllantirish, xususiy sektorga oʻtkazilishi taklif etilayotgan davlat funksiyalari, shuningdek, xususiy sektorning tegishli takliflarini eʼlon qilish va muhokamadan oʻtkazish, davlat organlari boʻyicha xususiy sektorga oʻtkazilishi mumkin boʻlgan davlat funksiyalarini tahlil etish mexanizmlarini yoʻlga qoʻyishga hamda Davlat funksiyalarining yagona reyestrini shakllantirish va yuritib borishga qaratilgan dasturiy mahsulot. 3. Oʻtkazilishi quyidagilarga zarar yetkazish xavfini keltirib chiqaradigan davlat funksiyalarining xususiy sektorga berilishiga yoʻl qoʻyilmaydi: konstitutsiyaviy tuzumni himoya qilishga; jamoat tartibini saqlashga; fuqarolar huquq va erkinliklariga; jinoyat ishi yuzasidan sudgacha boʻlgan ishlar holatiga; tezkor qidiruv faoliyatiga, odil sudlovga; davlat sirlarini himoya qilish boʻyicha davlat va axborot xavfsizligiga; mudofaa tizimiga; migratsiya holatiga; milliy statistikani yuritishga; davlat mulkini tasarruf etishga; xalqaro majburiyatlarga qaratilgan, strategik, siyosiy, ijtimoiy va davlat manfaatlariga. 4. Davlat funksiyalarini xususiy sektorga oʻtkazishning asosiy maqsadi quyidagilar hisoblanadi: bozor sharoitida raqobat muhitini rivojlantirish; tadbirkorlikning yangi yoʻnalishlarini rivojlantirishga qoʻshimcha imkoniyatlar yaratish; fuqarolarning ishchanlik faolligini oshirish; aholiga xizmat koʻrsatish tizimini yanada takomillashtirish; davlat boshqaruvi tizimi samaradorligini oshirish; davlat organlarining shtat birliklarini maqbullashtirish. 5. Davlat funksiyalarini xususiy sektorga oʻtkazish uchun tanlab olish tartibi mazkur Nizomga 1-ilovaga muvofiq sxema boʻyicha amalga oshiriladi. 6. Vakolatli organ har yili 15-fevralga qadar davlat organlarining funksiyalarini quyidagi mezonlar asosida elektron maydonchada jamoatchilik muhokamasidan, shuningdek, manfaatdor davlat organlarining asoslangan takliflari, maʼlumotlari asosida xatlovdan oʻtkazadi: funksiyani amalga oshirishda davlat budjeti mablagʻlaridan maqsadsiz va samarasiz foydalanilishi; amalga oshirilish jarayonida va hisobotlarda shaffoflikning yoʻqligi; xizmat koʻrsatishdagi talablarning murakkabligi; funksiyaning amalga oshirilishida inson resurslariga boʻlgan doimiy ehtiyojning mavjudligi; davlat organining asosiy faoliyat yoʻnalishiga salbiy taʼsir koʻrsatish holatlarining mavjudligi; byurokratik toʻsiqlarning mavjudligi; korrupsiyaviy huquqbuzarliklar va amaldagi qonunchilikka zid boshqa harakatlar mavjudligi; koʻrsatilayotgan xizmat yuzasidan murojaatlar sonida shikoyat va eʼtirozlar ulushining yuqoriligi. Bunda vakolatli organ tomonidan jamoatchilik muhokamasi Internet jahon axborot tarmogʻining boshqa manbalarida, shu jumladan, rasmiy veb-saytlarda va ijtimoiy tarmoqlarda ham oʻtkazilishi mumkin. Vakolatli organ samarasiz davlat funksiyalarini xatlovdan oʻtkazish maqsadida manfaatdor davlat organlariga samarasiz davlat funksiyalari toʻgʻrisidagi takliflar va maʼlumotlarni taqdim qilish boʻyicha har yili 1-fevralga qadar soʻrov yuboradi. Manfaatdor davlat organlari samarasiz davlat funksiyalari toʻgʻrisidagi takliflar va maʼlumotlarni vakolatli organning soʻroviga koʻra 15 kun muddatda taqdim qiladi. 7. Vakolatli organ Oʻzbekiston Respublikasi Adliya vazirligi (keyingi oʻrinlarda — Adliya vazirligi) hamda manfaatdor davlat organlari bilan birgalikda har yili 20-martga qadar aniqlangan samarasiz davlat funksiya va vakolatlarini xususiy sektorga oʻtkazishni imkoniyat mavjudligi nuqtai nazaridan xolisona tahlil qiladi. Bunda vakolatli organ Adliya vazirligi va manfaatdor davlat organlariga aniqlangan samarasiz davlat funksiya va vakolatlarini oʻtkazish imkoniyati mavjudligi yoki mavjud emasligi nuqtai nazaridan xulosa taqdim qilish boʻyicha har yili 25-fevralga qadar soʻrov yuboradi. Adliya vazirligi va manfaatdor davlat organlari vakolatli organning soʻroviga koʻra davlat funksiyalarini mazkur Nizomning 3-bandida koʻrsatilgan funksiyalar toifasiga kirmasligi jihatidan tahlil qiladi hamda soʻrovda koʻrsatilgan funksiyalarni xususiy sektorga oʻtkazish imkoniyati mavjudligi yoki mavjud emasligi nuqtai nazaridan asoslangan xulosalarni soʻrov tushgan kundan boshlab 15 kun muddatda taqdim etadi. 8. Vakolatli organ xususiy sektorga oʻtkazish imkoniyati mavjud davlat funksiyalarining mazmun-mohiyatini aniqlashtirishga qaratilgan pasportni shakllantirish uchun zarur maʼlumotlarni taqdim qilish boʻyicha tegishli davlat organlariga har yili 25-martga qadar soʻrov yuboradi. Bunda tegishli davlat organlari davlat funksiyalari pasportini shakllantirish uchun zarur maʼlumotlarni, shuningdek, davlat funksiyalarini xususiy sektorga oʻtkazish boʻyicha takliflarni vakolatli organning soʻroviga koʻra 20 kun muddatda taqdim etadi. Xususiy sektorga oʻtkazish imkoniyati mavjud davlat funksiyalarining mazmun-mohiyatini aniqlashtirishga qaratilgan pasport mazkur Nizomga 2-ilovaga muvofiq shaklda vakolatli organ tomonidan har yili 15-aprelga qadar har bir davlat funksiyasi boʻyicha shakllantiriladi. 9. Vakolatli organ davlat funksiyalarining iqtisodiy samaradorligi yuzasidan tahlil oʻtkazish va xulosa taqdim qilish boʻyicha Oʻzbekiston Respublikasi Moliya vazirligi, Iqtisodiy taraqqiyot va kambagʻallikni qisqartirish vazirligi huzuridagi Mahallabay ishlash va tadbirkorlikni rivojlantirish agentligi, Monopoliyaga qarshi kurashish qoʻmitasiga har yili 20-aprelga qadar soʻrov yuboradi. Bunda Moliya vazirligi ushbu davlat funksiyalarini xususiy sektorga oʻtkazishning davlat budjeti daromad va xarajatlari ijrosiga taʼsiri, Iqtisodiy taraqqiyot va kambagʻallikni qisqartirish vazirligi huzuridagi Mahallabay ishlash va tadbirkorlikni rivojlantirish agentligi — tadbirkorlik muhitiga taʼsiri, Monopoliyaga qarshi kurashish qoʻmitasi — bozorda raqobat muhiti rivojlanishi jihatidan asoslangan xulosalarni, shuningdek, xususiy sektorga oʻtkazish usuli boʻyicha takliflar bilan birgalikda vakolatli organga uning soʻroviga koʻra 10 kun muddatda taqdim etadi. Vakolatli organ Oʻzbekiston Respublikasi Moliya vazirligi, Iqtisodiy taraqqiyot va kambagʻallikni qisqartirish vazirligi huzuridagi Mahallabay ishlash va tadbirkorlikni rivojlantirish agentligi, Monopoliyaga qarshi kurashish qoʻmitasi xulosa va takliflariga asoslanib har yili 10-mayga qadar davlat funksiyalarining iqtisodiy samaradorligi yuzasidan tahlil oʻtkazadi. 10. Vakolatli organ har yili 20-mayga qadar iqtisodiy samaradorlik boʻyicha xulosalarni umumlashtiradi va tahlil qiladi, tahlil natijalariga koʻra, shuningdek, tegishli vazirliklar va idoralarning davlat funksiyalarini xususiy sektorga oʻtkazish boʻyicha takliflariga asosan xususiy sektorga oʻtkazish taklif etilayotgan davlat funksiyalarining yakuniy roʻyxatini (keyingi oʻrinlarda — yakuniy roʻyxat) shakllantiradi. 11. Bozor tayyorligini tahlil qilish tahlili mazkur Nizomga 3-ilovaga muvofiq sxema asosida amalga oshiriladi. 12. Bozor tayyorligini tahlil qilish vakolatli organ tomonidan Oʻzbekiston Respublikasi Savdo-sanoat palatasi (keyingi oʻrinlarda — Savdo-sanoat palatasi) bilan birgalikda xususiy sektorga oʻtkazilishi taklif etilayotgan yakuniy roʻyxatdagi davlat funksiyalari doirasida mazkur funksiyalarni xususiy sektor tomonidan amalga oshirish istagini oʻrganish, xususiy sektor subyektlarida zarur resurslar va infratuzilma, malakali kadrlar mavjudligini, shuningdek, xususiy sektorning takliflarini aniqlash maqsadida oʻtkaziladi. 13. Yakuniy roʻyxatdagi davlat funksiyalarini xususiy sektor tomonidan amalga oshirish istagini oʻrganish maqsadida vakolatli organ yakuniy roʻyxatdagi funksiyalarni ularning pasportlari bilan birgalikda elektron maydonchaga 15 kun muddatga eʼlon shaklida joylashtiradi va xususiy sektor subyektlarining takliflarini qabul qiladi. Vakolatli organ Savdo-sanoat palatasi va tegishli davlat organlari bilan birgalikda muhokamaga keng doiradagi xususiy sektor subyektlari va jamoatchilikning jalb qilinishini taʼminlaydi. Bunda vakolatli organ muhokamani boshqa ommaviy axborot vositalari orqali ham oʻtkazishi mumkin. 14. Vakolatli organ, Savdo-sanoat palatasi va tegishli davlat organlari jamoatchilik muhokamasi oʻtkazilayotganligi toʻgʻrisidagi maʼlumotlarni oʻzlarining rasmiy veb-saytlariga, shuningdek, ijtimoiy tarmoqlardagi sahifalariga joylashtiradi. Bunda vakolatli organ yakuniy roʻyxatning elektron maydonchaga joylashtirilishidan kamida 3 ish kuni avval Savdo-sanoat palatasi va tegishli davlat organlariga jamoatchilik muhokamasi oʻtkazilayotganligi toʻgʻrisidagi maʼlumotlarni joylashtirish toʻgʻrisida elektron xabarnoma yuboradi. 15. Vakolatli organ jamoatchilik muhokamasi natijalariga koʻra xususiy sektor subyektlaridan tushgan takliflarga asoslanib davlat funksiyalariga oʻxshash boʻlgan faoliyat tajribasiga ega xususiy sektor subyektlarining dastlabki roʻyxatini shakllantiradi. 16. Xususiy sektor subyektlarida zarur resurslar va infratuzilma, malakali kadrlar mavjudligini, shuningdek, davlat funksiyasini amalga oshirish uchun qilinadigan xarajatlar va tovar (ish, xizmat) qiymati boʻyicha takliflarni aniqlash maqsadida vakolatli organ 20 kun muddatda davlat funksiyalariga oʻxshash boʻlgan faoliyat tajribasiga ega xususiy sektor subyektlarining dastlabki roʻyxatidagi xususiy sektor subyektlarida mazkur Nizomga 4-ilovaga muvofiq shaklda soʻrovnomalar oʻtkazadi, soʻrovnomalarni toʻldirish boʻyicha tushuntirish ishlarini amalga oshiradi hamda olingan maʼlumotlarni umumlashtiradi. 17. Vakolatli organ soʻrovnomalar natijalariga koʻra xususiy sektor va isteʼmolchilar uchun davlat funksiyalarini amalga oshirish qiymatini belgilaydi. Bunda davlat organi tomonidan davlat funksiyasini amalga oshirish qiymati hamda xususiy sektor subyektlari tomonidan taklif qilinayotgan eng past qiymat solishtirilganda: xususiy sektor subyektlari tomonidan taklif qilinayotgan tovar (ish, xizmat) qiymatining eng past narxi mazkur funksiyani amalga oshirish uchun davlat organi qilayotgan xarajat miqdoriga teng yoki xarajat miqdoridan kam boʻlsa, ushbu funksiyani xususiy sektorga oʻtkazish tavsiya etiladi; xususiy sektor subyektlari tomonidan taklif qilinayotgan tovar (ish, xizmat) qiymatining eng past narxi mazkur funksiyani amalga oshirish uchun davlat organi qilayotgan xarajat miqdoridan ortiq boʻlsa, ushbu funksiyani xususiy sektorga oʻtkazish tavsiya etilmaydi. 18. Yakuniy roʻyxatdagi har bir davlat funksiyasi uchun vakolatli organ tomonidan bozor tayyorligi toʻgʻrisida xulosa shakllantiriladi. Xulosada davlat funksiyasining nomi, davlat funksiyasini amalga oshiruvchi davlat organining nomi, funksiyani amalga oshirish imkoniyatiga ega boʻlgan xususiy sektor subyektlarining soni va nomlari, xususiy sektor subyektlari tomonidan taklif qilingan tovar (ish, xizmat) qiymatining eng yuqori va eng kam miqdorlari, manfaatdor davlat organlari tomonidan hisoblangan funksiyani amalga oshirish qiymati, funksiyani xususiy sektorga oʻtkazish hududi koʻrsatiladi. 19. Vakolatli organ har yili 1-avgustga qadar xususiy sektorga oʻtkazish tavsiya etilgan davlat funksiyalari roʻyxatini tuzadi va tegishli xulosalar bilan birgalikda davlat funksiyalarini xususiy sektorga oʻtkazish boʻyicha Vazirlar Mahkamasiga taklif kiritadi. 20. Vazirlar Mahkamasi tomonidan maʼqullangan davlat funksiyalarini xususiy sektorga oʻtkazish boʻyicha tegishli normativ-huquqiy hujjat loyihasi vakolatli organ tomonidan har yili 1-oktabrga qadar ishlab chiqiladi hamda belgilangan tartibda Vazirlar Mahkamasiga kiritiladi. 21. Funksiyasi xususiy sektorga oʻtkazilgan davlat organi vakolatli organ bilan birgalikda davlat funksiyasini xususiy sektorga oʻtkazish toʻgʻrisidagi normativ-huquqiy hujjat qabul qilingan kundan boshlab 10 kun muddatda tegishli funksiyaning xususiy sektor subyektlari tomonidan amalga oshirish samaradorligi va sifatini baholash boʻyicha aniq koʻrsatkichlarni (KPI) ishlab chiqadi. Mazkur koʻrsatkichlar asosida funksiyasi xususiy sektorga oʻtkazilgan davlat organlari muntazam monitoring olib boradi hamda har chorakda tegishli maʼlumotlarni vakolatli organga taqdim etadi. 22. Funksiyasi xususiy sektorga oʻtkazilgan davlat organi, funksiyani xususiy sektor subyektlari tomonidan amalga oshirish samaradorligi va sifatini aniqlashda mijozlar bilan qayta aloqa mexanizmi, ishonch telefonlari, shuningdek, jismoniy va yuridik shaxslarning ogʻzaki yoki yozma murojaatlari bilan ishlash tizimlari yoʻlga qoʻyilishini taʼminlaydi. Bunda ushbu davlat organi har chorakda, keyinchalik davlat funksiyasi xususiy sektorga oʻtkazilganligiga bir yil toʻlganidan soʻng, har olti oyda qayta aloqa mexanizmi va ishonch telefonlariga, shuningdek, jismoniy va yuridik shaxslarning ogʻzaki yoki yozma murojaatlari toʻgʻrisidagi tahliliy maʼlumotlarni vakolatli organga taqdim etadi. 23. Vakolatli organ tahliliy maʼlumotlarni oʻrganadi hamda davlat funksiyasi amalga oshirilishining samaradorligi va sifatini har chorakda, funksiya xususiy sektorga oʻtkazilganligiga bir yil toʻlgandan soʻng esa har olti oyda baholab boradi. Bunda xususiy sektor subyektlari tomonidan davlat funksiyasi samarasiz yoki sifatsiz amalga oshirilayotganligi aniqlanganda, vakolatli organ kamchiliklarni bartaraf etish va oʻtkazilgan davlat funksiyasini amalga oshirish mexanizmlarini takomillashtirish boʻyicha funksiyasi xususiy sektorga oʻtkazilgan davlat organlariga koʻrsatmalar beradi yoki zaruratga koʻra davlat funksiyasini hamda maqbullashtirilgan shtat birliklarini tegishli davlat organiga qaytarish boʻyicha asoslangan takliflarni belgilangan tartibda Vazirlar Mahkamasiga kiritadi. 24. Davlat funksiyalari xususiy sektorga oʻtkazilishi munosabati bilan tegishli davlat organlarining shtat birliklarini maqbullashtirish faqat monitoring natijalariga koʻra vakolatli organning ijobiy xulosasi mavjud boʻlgan hollarda amalga oshiriladi. 25. Davlat funksiyalari xususiy sektorga oʻtkazilishi munosabati bilan tegishli davlat organlarining shtat birliklarini maqbullashtirish funksiyasi xususiy sektorga oʻtkazilgan davlat organining tegishli hisob-kitoblariga asoslanadi. 26. Funksiyasi xususiy sektorga oʻtkazilgan davlat organlari funksiya oʻtkazilganidan boshlab ikki oy muddatda shtat birliklarini maqbullashtirish bilan bogʻliq hisob-kitoblarni Moliya vazirligi, Bandlik va mehnat munosabatlari vazirligi hamda Oʻzbekiston Respublikasi Prezidenti huzuridagi Davlat xizmatini rivojlantirish agentligiga taqdim qiladi. 27. Moliya vazirligi, Bandlik va mehnat munosabatlari vazirligi, Oʻzbekiston Respublikasi Prezidenti huzuridagi Davlat xizmatini rivojlantirish agentligi 20 kunlik muddatda hisob-kitoblarni davlat organlarining boʻlinmalari funksional yuklamasi boʻyicha koʻrib chiqadi va zarur hollarda aniqliklar kiritadi. 28. Moliya vazirligi, Bandlik va mehnat munosabatlari vazirligi hamda Oʻzbekiston Respublikasi Prezidenti huzuridagi Davlat xizmatini rivojlantirish agentligi funksiya xususiy sektorga oʻtkazilgan kundan boshlab 2 oy muddatdan kechiktirmay tegishli davlat organining shtat birliklarini maqbullashtirish boʻyicha takliflarni ishlab chiqadi va Vazirlar Mahkamasiga kiritadi. 29. Davlat funksiyalari xususiy sektorga bosqichma-bosqich, muqobil tarzda (davlat ham, tadbirkor ham bajaradi), qisman yoki toʻliq oʻtkaziladi. 30. Davlat funksiyalari autsorsing, kraudsorsing, davlat ijtimoiy buyurtmasi, akkreditatsiya, sertifikatlashtirish hamda boshqa mexanizmlarni qoʻllagan holda xususiy sektorga oʻtkaziladi. 31. Tegishli davlat funksiyalarini xususiy sektorga oʻtkazish usul va mexanizmlari Vazirlar Mahkamasi tomonidan har bir davlat funksiyasining oʻziga xos xususiyatlarini inobatga olgan holda ushbu funksiyalarni xususiy sektorga oʻtkazish toʻgʻrisidagi normativ-huquqiy hujjatda belgilanadi. 32. Davlat funksiyalarini davlat ijtimoiy buyurtmasi asosida xususiy sektorga oʻtkazish qonunchilikda belgilangan talablar asosida amalga oshiriladi. 33. Davlat funksiyalari xususiy sektorga autsorsing asosida oʻtkazilganda, autsorser Oʻzbekiston Respublikasining “Davlat xaridlari toʻgʻrisida”gi Qonuni va boshqa qonunchilik hujjatlari talablari asosida tanlab olinadi. 34. Davlat funksiyalari akkreditatsiya orqali xususiy sektorga oʻtkazilganda, davlat funksiyalarini amalga oshiruvchi xususiy sektor subyektlari Oʻzbekiston Respublikasining “Muvofiqlikni baholash toʻgʻrisida”gi Qonuni talablari asosida tanlab olinadi. 35. Davlat funksiyalari sertifikatlashtirish orqali xususiy sektorga oʻtkazilganda, davlat funksiyalarini amalga oshiruvchi xususiy sektor subyektlari Oʻzbekiston Respublikasining “Mahsulotlar va xizmatlarni sertifikatlashtirish toʻgʻrisida”gi Qonuni talablari asosida tanlab olinadi. 36. Yagona reyestrga manfaatdor davlat organlarining davlat funksiyalarini oʻtkazish imkoniyati mavjudligi toʻgʻrisidagi xulosalari asosida ushbu funksiyalar nomlari va ularning pasportlari kiritiladi. 37. Yagona reyestrga kiritilgan funksiyalar xususiy sektorga oʻtkazish mumkinligining rasmiy tasdigʻi hisoblanadi. 38. Yagona reyestr vakolatli organning Xususiy sektorni tahlil qilish va rivojlantirish boshqarmasi tomonidan mazkur Nizomga 5-ilovaga muvofiq shaklda elektron maydonchada yuritiladi. 39. Yagona reyestrda quyidagilar koʻrsatilishi zarur: funksiyaning tartib raqami; funksiyaning nomi; davlat organining nomi; funksiya yagona reyestrga kiritilgan sana; funksiya yagona reyestrdan chiqarilgan sana; funksiya yagona reyestrga kiritilishiga asos boʻlgan xulosani taqdim etgan davlat organining nomi; funksiya xususiy sektorga oʻtkazilganligi toʻgʻrisida qayd; funksiya xususiy sektorga oʻtkazilgan boʻlsa, uni amalga oshiruvchi xususiy sektor subyektlarining nomlari, manzili va ularning aloqa raqamlari; 40. Yagona reyestr zaruratga qarab vakolatli organ tomonidan yangilanib boriladi. 41. Funksiyalari xususiy sektorga oʻtkazilgan davlat organlari funksiyani amalga oshiruvchi xususiy sektor subyektlari toʻgʻrisidagi maʼlumotlarni, shuningdek, xususiy subyektlar oʻzgarganda yoki yangi xususiy sektor subyektlari qoʻshilganda tegishli maʼlumotlarni 3 ish kunidan kechiktirmay vakolatli organga taqdim qiladi. 42. Yagona reyestrga davlat funksiyalari va ularning pasportlarini kiritish va yagona reyestrdan funksiya va pasportlarni chiqarish vakolatli organning qarori bilan rasmiylashtiriladi. 43. Yagona reyestrga kiritilgan maʼlumotlar tanishish uchun ochiq hisoblanadi. 44. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Davlat organi nomiTuzilmaviy boʻlinmaAloqa uchun shaxsFunksiyaning nomi, manbasi boʻyicha(funksiyaning nomi toʻliq qonunchilik hujjatiga muvofiq boʻlishi lozim)Davlat organining nizomiga asosanNormativ-huquqiy hujjatlarga asosan (Oʻzbekiston Respublikasi Prezidenti Farmoni, qarori hamda Vazirlar Mahkamasi qarori, farmoyishiga asosan)Agar funksiya Davlat xizmatlari reyestriga kiritilgan boʻlsa, uchinchi manbada davlat xizmatining nomi va reyestrdagi raqami kiritiladiFunksiyaning davomiyligiVaqtinchalikDoimiyFunksiya kim tomonidan amalga oshiriladi?Davlat organining boʻlinmasi nomiShtat birligi (mazkur funksiyani amalga oshiruvchi haqiqiy xodimlar soni)Shtat birligi (mazkur funksiyani hududiy organlar bilan birgalikda amalga oshiruvchi xodimlar soni)Shtat birligi (mazkur funksiyani boshqa idora va tashkilotlar bilan birgalikda amalga oshiruvchi xodimlar soni)Moliyalashtirish manbasi (summasi):Respublika budjetiMahalliy budjetFunksiyadan foydalanuvchilar hisobiga (xizmat qiymati koʻrsatilishi kerak)Boshqa manbalar (qaysi manba ekanligi koʻrsatilishi kerak)Funksiya quyi turuvchi organ tomonidan amalga oshirilsa, bir yillik moliyalashtirish summasi Shundan ish haqi va unga tenglashtirilgan toʻlovlarFunksiyadan foydalanuvchiDavlat organiDavlat organi (quyi organlari) nomiJismoniy shaxslarTadbirkorlik subyektlariTadbirkorlik subyektining tashkiliy-huquqiy shakliFunksiya xususiyatiFunksiyani amalga oshirish bosqichlari (qisqacha)Funksiyani amalga oshiruvchilarni nazorat qilishNazorat qilish talab qilinadiNazorat funksiyasining nomiNazorat shakli (tekshiruv, monitoring yoki boshqa shakli)Javobgarlik koʻrinishi: intizomiy, maʼmuriy yoki jinoiyAgar funksiya davlat xizmati boʻlsa, isteʼmolchilar uchun xizmat narxiXizmat shakli (xavf darajasidan kelib chiqib):LitsenziyaRuxsatnomaXabarnomaBoshqaXizmatni koʻrsatish shakli:ElektronQogʻozdaAralashIsteʼmolchilar uchun xizmatni koʻrsatish muddati (kun)Xizmatni koʻrsatish sifatini aniqlash mezoni(toʻliq va tushunarli yozilishi kerak)Funksiyani xususiy sektorga oʻtkazish boʻyicha taklif:AutsorsingKraudsorsingDavlat ijtimoiy buyurtmasiAkkreditatsiyaSertifikatlashtirishBoshqa usulTaklif qilinayotgan oʻtkazish jarayoni:Sinov-tajribaBosqichma-bosqichQisman oʻtkazishToʻliq oʻtkazish Bosqichlar Subyektlar Tadbirlar Bajarish muddatlari 1-bosqich Elektron maydonchada 15 kunlik jamoatchilik muhokamasini oʻtkazish: Vakolatli organ* 1. Xususiy sektorga oʻtkazilishi taklif etilayotgan davlat funksiyalari yakuniy roʻyxatini elektron maydonchaga joylashtiradi. Har yili 1-iyunga qadar Savdo-sanoat palatasi, funksiyasi xususiy sektorga oʻtkazilishi taklif etilayotgan tegishli davlat organlari 2. Yakuniy roʻyxat joylashtirilishi kunini koʻrsatgan holda Savdo-sanoat palatasi va funksiyasi xususiy sektorga oʻtkazilishi taklif etilayotgan tegishli davlat organlariga xabarnoma yuboradi. Roʻyxat joylashtirishdan kamida uch ish kuni oldin 3. Jamoat muhokamasi oʻtkazilayotganligi toʻgʻrisida maʼlumotlarni oʻzlarining rasmiy veb-saytlarida, shuningdek, ijtimoiy tarmoqlardagi sahifalariga joylashtiradi. Xabarnoma kelib tushgandan keyin bir kun muddatda 2-bosqich Vakolatli organ* Jamoatchilik muhokamasi natijalarini jamlaydi va oʻtkazilayotgan davlat funksiyalariga oʻxshash boʻlgan faoliyat tajribasiga ega xususiy sektor subyektlarining dastlabki roʻyxati shakllantiriladi. Har yili 1-iyulga qadar Xususiy sektor subyektlarida zarur resurslar va infratuzilma, malakali kadrlar mavjudligini, shuningdek, davlat funksiyasini amalga oshirish uchun qilinadigan xarajatlar va tovar (ish, xizmat) qiymati boʻyicha takliflarni aniqlash maqsadida Vakolatli organ 20 kunlik muddatda davlat funksiyalariga oʻxshash boʻlgan faoliyat tajribasiga ega xususiy sektor subyektlarining dastlabki roʻyxatidagi xususiy sektor subyektlarida soʻrovnomalar oʻtkazadi. Har yili 20-iyulga qadar 3-bosqich Vakolatli organ* Soʻrovnomalar natijalariga koʻra xususiy sektor va isteʼmolchilar uchun davlat funksiyalarini amalga oshirish qiymatini belgilaydi. Bunda davlat organi tomonidan davlat funksiyasini amalga oshirish qiymati hamda xususiy sektor subyektlari tomonidan taklif qilinayotgan eng past qiymat solishtirilganda: 1. Taklif qilinayotgan tovar (ish, xizmat) qiymatining eng past narxi mazkur funksiyani amalga oshirish uchun davlat organi qilayotgan xarajat miqdoriga teng yoki xarajat miqdoridan kam boʻlsa, ushbu funksiyani xususiy sektorga oʻtkazish tavsiya etiladi; 2. Taklif qilinayotgan tovar (ish, xizmat) qiymatining eng past narxi mazkur funksiyani amalga oshirish uchun davlat organi qilayotgan xarajat miqdoridan ortiq boʻlsa, ushbu funksiyani xususiy sektorga oʻtkazish tavsiya etilmaydi. Har yili 25-iyulga qadar 4-bosqich Vakolatli organ* Xususiy sektor va isteʼmolchilar uchun davlat funksiyalarini amalga oshirish qiymati belgilangan holda har bir davlat funksiyalari boʻyicha bozor tayyorligi xulosasi tayyorlanadi va Vazirlar Mahkamasiga kiritiladi. Har yili 1-avgustga qadar 5-bosqich Vazirlar Mahkamasi Vakolatli organning bozor tayyorligi xulosasini koʻrib chiqadi. Har yili 15-avgustga qadar Vakolatli organ* Vazirlar Mahkamasi tomonidan maʼqullangan davlat funksiyalarini xususiy sektorga oʻtkazish boʻyicha normativ-huquqiy hujjat loyihasi ishlab chiqiladi va belgilangan tartibda Vazirlar Mahkamasiga kiritiladi. Har yili 1-oktabrga qadar Tashkilot nomi Tashkilot nomi toʻliq (tashkiliy-huquqiy shakli) 1. Umumiy maʼlumot Joylashgan joyi Tashkil etilgan vaqti Xodimlar soni Moliyaviy holati (Umumiy kapitali toʻgʻrisida maʼlumot) 2. Davlat funksiyasini bajarish istagini bildiruvchining faoliyat sohasi Faoliyat sohasi Izoh 3. Davlat funksiyasini bajarish uchun yetarli resurslarga ega ekanligi toʻgʻrisida maʼlumotlar Funksiyani bajarish uchun malakali kadrlar mavjudligi Zarur infratuzilma bilan taʼminlanganligi 4. Davlat funksiyasini bajarish uchun xizmat haqi toʻgʻrisida maʼlumotlar Funksiyani toʻliq yoki qisman bajarish boʻyicha qaydlar Funksiyani bajarish uchun zarur xodimlar soni Real xarajat (hisob-kitob ilova qilingan holda) Tovar (ish, xizmat) qiymati (narxning asoslantirilishi ilova qilingan holda) 5. Davlat funksiyasini takomillashtirish boʻyicha takliflar. Taklif (Takomillashtirish boʻyicha takliflar toʻliq, tushunarli yozilishi kerak) Ijrochi (lavozimi, F.I.O.) Ijrochi telefoni Sana T/r Nomi Vazirlik va idora nomi Yagona reyestrga kiritilgan sana Yagona reyestrdan chiqarilgan sana Yagona reyestrga kiritilishiga xulosa bergan davlat organi nomi Xususiy sektorga oʻtkazilganligi toʻgʻrisida qayd Xususiy sektorga oʻtkazilganda uni amalga oshiruvchi xususiy sektor subyektlarining nomlari, ularning manzili va aloqa qilish raqamlari 1 2 3 4 5 6 7 8